CELEX: 62011TO0564
Language: ro
Date: 2012-09-05 00:00:00
Title: Ordonanța Tribunalului (Camera a treia) din 5 septembrie 2012.#Nigel Paul Farage împotriva Parlamentului European și a lui Jerzy Buzek.#Drept instituțional – Decizie a președintelui Parlamentului prin care se dispune împotriva unui deputat european sancțiunea pierderii dreptului la indemnizația de ședere pentru o perioadă de zece zile – Decizie a Comisiei pentru afaceri juridice a Parlamentului prin care se declară inadmisibilă cererea deputatului în vederea apărării imunității sale parlamentare – Necompetență vădită a Tribunalului – Inadmisibilitate vădită.#Cauza T-564/11.

Ordonanța Tribunalului (Camera a treia) din 5 septembrie 2012 – Farage/Parlamentul și Buzek
      (Cauza T-564/11)
      „Drept instituțional – Decizie a președintelui Parlamentului prin care se dispune împotriva unui deputat european sancțiunea pierderii dreptului
         la indemnizația de ședere pentru o perioadă de zece zile – Decizie a Comisiei pentru afaceri juridice a Parlamentului prin care se declară inadmisibilă cererea deputatului în vederea
         apărării imunității sale parlamentare – Necompetență vădită a Tribunalului – Inadmisibilitate vădită”
      
      1.                     Acțiune în anulare – Competența instanței Uniunii – Acțiune îndreptată împotriva organului instituției competent pentru a
            adopta decizia atacată – Inadmisibilitate – Acțiune care trebuie îndreptată împotriva instituției autoare a actului (art.
            263 TFUE) (a se vedea punctul 18)
      2.                     Acțiune în anulare – Termene – Caracter de ordine publică – Examinare din oficiu de către instanța Uniunii – Cerere introductivă
            tardivă – Decădere (art. 263 al șaselea paragraf TFUE) (a se vedea punctele 20-23)
      3.                     Acțiune în anulare – Acte supuse căilor de atac – Noțiune – Acte care produc efecte juridice obligatorii – Decizie privind
            apărarea imunității adoptată de Parlament în urma cererii formulate de deputatul vizat – Decizie care nu produce efecte obligatorii
            în privința instanțelor naționale – Inadmisibilitatea acțiunii (art. 263 TFUE) (a se vedea punctele 27 și 28)
      Obiectul 
      
         
               Cerere de anulare, în primul rând, a deciziei din 2 martie 2010 a președintelui Parlamentului, prin care se aplică reclamantului
                  sancțiunea pierderii dreptului la indemnizația de ședere pentru o perioadă de zece zile, în al doilea rând, a deciziei din
                  24 martie 2010 a Biroului Parlamentului, prin care se confirmă decizia sus-menționată a președintelui Parlamentului, în al
                  treilea rând, a deciziei Comisiei pentru afaceri juridice a Parlamentului, prin care se declară inadmisibilă cererea reclamantului
                  în vederea apărării imunității sale, în al patrulea rând, a unei decizii a Parlamentului neidentificate în mod mai precis
               
            Dispozitivul 
      
         
                  1)
               
               
                  
               
               
                  	Respinge acțiunea.
               
            
         
                  2)
               
               
                  
               
               
                  	Domnul Nigel Paul Farage suportă propriile cheltuieli de judecată, precum și cheltuielile de judecată efectuate de Parlamentul
                     European.